section_heading: Igranje igre
paragraph_text: mini|lijevo|150px|Izmjene dana i noći prisutne su i u Diamond i Pearl inačicama. Diamond i Pearl inačice sadrže osjetljivost na izmjenu dana i noći te dana u tjednu, što se prvi put pojavilo unutar igara druge generacije, pritom utječući na različite stavke poput osvjetljenja i smještaja NPC likova, dostupnosti različitih vrsta Pokémona (Murkrow i Misdreavus prisutni su samo tijekom noći, dok je Drifloon prisutan samo petkom), pa čak i osvjetljenje tijekom borbi. Inačice pokazuju pet različitih doba dana: jutro, dan, poslije podne, večer i noć.